L 189/108 Jurnalul Oficial al Uniunii Europene 27.6.2014 REGULAMENTUL (UE) NR. 657/2014 AL PARLAMENTULUI EUROPEAN ȘI AL CONSILIULUI din 15 mai 2014 de modificare a Regulamentului (CE) nr. 2173/2005 al Consiliului în ceea ce priveşte competențele delegate și competențele de executare care se conferă Comisiei PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară (!), întrucât: (1) Regulamentul (CE) nr. 2173/2005 al Consiliului (*) conferă Comisiei competențe în vederea punerii în aplicare a unor dispoziții din respectivul regulament. (2) Ca o consecință a intrării în vigoare a Tratatului de la Lisabona, este necesară alinierea competențelor conferite Comisiei în temeiul Regulamentului (CE) nr. 2173/2005 la articolele 290 și 291 din Tratatul privind funcționarea Uniunii Europene (TFUE). (3) În vederea aplicării unora dintre dispozițiile Regulamentului (CE) nr. 2173/2005, competența de a adopta acte în conformitate cu articolul 290 din TFUE ar trebui delegată Comisiei în ceea ce priveşte modificarea anexelor I, II și III la respectivul regulament. Este deosebit de important ca în timpul lucrărilor pregătitoare Comisia să organizeze consultări adecvate, inclusiv la nivel de experți. Comisia, atunci când pregăteşte și elaborează acte delegate, ar trebui să asigure o transmitere simultană, în timp util și adecvată a documentelor relevante către Parlamentul European şi Consiliu. (4)  Pentru a asigura condiții uniforme pentru punerea în aplicare a Regulamentului (CE) nr.2173/2005, ar trebui conferite competențe de executare Comisiei, care să-i permită să evalueze şi să aprobe sistemele existente care garantează legalitatea și urmărirea fiabilă a produselor din lemn exportate de ţările partenere cu scopul de a deveni baza unei licenţe în domeniul aplicării legislației, guvernanței şi schimburilor comerciale în domeniul forestier (FLEGT), precum şi să adopte modalități de ordin practic şi documente eliberate într-un format standard, inclusiv mijloacele posibile pentru acestea (format electronic sau pe hârtie) legate de regimul de licențe FLEGT. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European şi al Consiliului (2). (5) Prin urmare, Regulamentul (CE) nr. 2173/2005 ar trebui modificat în consecință, (!) Poziția Parlamentului European din 2 aprilie 2014 (nepublicată încă în Jurnalul Oficial) și decizia Consiliului din 8 mai 2014. (?) Regulamentul (CE) nr.2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană (JO L 347, 30.12.2005, p. 1). (') Regulamentul (UE) nr.182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).